
saxifraga ; die rothe blüht um diese zeit, (hängt das Wortspiel über 
abtboo, rothe steinbreche, Grimm myth. anhang s. clxh, mit dem heil. 
Abdon, 30« Juli, zusammen ?) 

18. 'salbei mit wermuot gesotten und getrunken heylet die rot* 
rhuor' Fuchs cap. 92. 

19. wohl nur eine Übersetzung von' october, wie s. Fides (60c?.) 
übersetzt wird s. Getruwe. 

20. wintermonut scheint auf einem Schreibfehler zu beruhen, da 
auf die übrigens verschiedentlich vorkommende jahreseintheilung, nach 
welcher der november der erste wintermonat ist, in diesem calenda- 
rium weiter nichts hindeutet, so beginnt die altnordische und die 
heutige norwegische rechnung den winter um die mitte des octobers, 
d. i. mit dem In nov. ältester rechnung, nach der oben ertcähnten 
Verschiebung, vergl. F. Magnusen s. 1015. 

21. oder Eustathius ? das Heiligenlexicon {Colin und Frank/. 1719) 
nennt an diesem tage weder den einen noch den andern. 

22. d. i. Eligius. 

R. VON LILIENCRON. 



VON DEM ANTICRISTE. 

Swen wandert von dem Anticrist, 

daz er also geheizen ist, 

der merk an disem biiechelin 

waz von im sant Augustin 

schribet; sd versteh er wol, 5 

daz man in also nennen schol, 

wan er an allen dingen 

diu er mac vollebringen 

wirt vestecliche wider Crist, 

der himel und erde schephaer ist. 10 

Christus quam üf ertrich 

gar diemüeteclich : 

er kumt mit solher höchvart 

diu nie mer gesehen wart. 

Christus quam ze rihten 15 

die sünder und ze slihten 

Die handschrift (über die in dieser Zeitschrift 2, 9 gesprochen wor- 
den ist) 7. woo, so immer. 10. himels zu schreiben ist leicht, 
aber vielleicht nicht nöthig. Walther 35, 1 Liupolt, zwir ein fiirste, 
Stir und Osterriche. die hs. 15. riehen 

Z. F. D. A. VI. 24 

swaz unrehte was: 
für wäre schult ir wizzen daz, 
der Anticrist niht also tuot, 
wan sin grdzer übermuot 20 

die guoten nidert swä er mac : 
der bösheit ie und ie phlac, 
den eret er und ist im holt 
und git im silber unde golt. 
alliu tugent wirt im leit, 25 

sin ler wirt nuor von bösheit. 
daz evangelje er verniht: 
swen er hoeret oder siht 
der dar an gelouben wil, 

dem git er leides also yil, 30 

ez sin frouwen oder man, 
daz nieman wol betrahten kän. 
die guoten er verköret, 
des vindes dienst er meret 
mit s6 grdzer valscheit 35 

daz er den Juden danne seit, 
er si der war Messias 
der in gelobt ze kommen was 
von gote in der alten e\ 

des tuot er ach unde wo 40 

die in da für niht wellen hän, 
kint, frowen, oder man. 
Wer des Anticristes dienaer sint und ob iht meYe 
Anticrist si danne einer. 
Nu merket waz er diener hat 
und wer si sint, daz ist min rät, 
und ob iht mere Anticrist 45 

si, werde, oder gewesen ist, 
und sehen frowen unde man 
ir eigen gewizzen an, 
daz siu niht sin der Anticrist, 
der leider nu vil manger ist, 50 

oder sine dienaer, 

19. rut 26. lere 27. evangeli 

daz siu niht gote werden swaer, 

als Domicianus 

und Diocleciänus, 

Herödes, Cypriänus, 55 

Nero, Jülianus, 

Pilatus, Antiochus, 

Pharäd, Olibrius, 

und manger der noch hiute lebt 

und vesteclich von gote strebt. go 

wan swelch mensche frä venlich, 

er si werltlica oder geislich, 

lebt wider die gerehtekeit 

und boeslich sinen orden treit 

und versmaeht daz guot ist, 65 

er ist für war der Anticrist 

und ein diener Sathane, 

vor gote verdampnet immer m6. 

Von des Anticristes anevange. 
Hie merket von sim anevanc, 
und nieman habe des gedanc 70 

oder sölhen arcwän, 
daz ich von minem sinne hän 
ihtesiht dar zuo geleit, 
nuor daz ich min arebeit 

han mit lesen zuo getriben, 75 

unz ich hän funden geschriben, 
als uns der meister lere seit, 
daz er von der jüdischen 
her nach geborn werden schol, 
daz schult ir gelouben wol, 80 

des geslähtes von dem man 
des name hat geheizen Dan, 
als der wizsage sprach 
daz er in dem geiste sach, 

Dan werd ein wurm au dem wege 85 

der da läget bi dem stege. 

55. Cypranus 62. er fehlt. 74. min] mit 83. der wizsage : 

genests 49, 17. 

24* 

als der slange läget 
and in des niht betraget 
daz er frowen unde man 

niht ungeleidet läze gän, 90 

also tuot der Anticrist: 
swä der guote mensch ist 
der den wec der wärheit 
und den stec der rehtekeit 
gerne wolte kören, 95 

gotes lop ze mören, 
die wirfet er vergift an 
der bösheit, als er wol kan. 
Wie und von wem der Anticrist geboren wirt. 
Ouch wizze daz er wirt geborn 
(daz wil ich sprechen äne zorn) 100 

von vater und von muoter 
als boeser unde unguoter, 
niht, als eteliche jehent, 
von einer meit, die des niht sehent 
noch vindent in den buochen, 105 

ob si siu gar ersuochen. 
diu werc werdent begangen 
unde er wirt enphangen 
geborn in grözen sünden, 

als ich iu wil künden. HO 

swann er enphangen werden sch'ol, 
daz weiz der übel vint wol. 
der vert in daz selbe wip 
und besitzet iren lip 

und nicket in mit siner kraft 115 

und würket eine wechselschaft 
daz er sich vereine 
mit im in alr gemeine, 
als unser herre sinen geist 

sante, als du wol weist 120 

und dir diu geschrift seit, 
Marien zuo, der reinen meit, 

102. vnde guoter 115. nichen 

daz er si überschatte, 
mit gotheit ersatte, 

von gote wurde swsere, 125 

den heilant gebsere, 
unsern herren Jesum Grist, 
als onch da geschriben ist, 
also geschibt dem Anticrist, 
als vor gesprochen ist. 130 

der vint kuint in ein wip 
und ervüllet iren lip: 
er umbegit si gänzlich 
unde haltet si gar vesteclich, 
uz und inne gewalteclich 135 

er si besitzet sicherlich, 
daz diu geburt die si hat 
von irem man nach sinem rat 
enphangen üf der erde 

bces und verdampnet werde. 140 

da von ist er niht umbsust 
genant ein sun der verlust, 
wan er dar üf trahte 
in aller siner ahte 

wie er Verliesen möhte 145 

menschlich geslähte, 
nnd er selber wirt verlorn 
ewiclich von gotes zorn. 
W4 der Anticrist schol geborn werden. 
Wie er geborn werden schol 
daz habt ir gehceret wol : 1 50 

nu merket wä er werde 
geborn üf der erde, 
dd got unser heilant 
sach diu jämmerlichen bant 

da mit uns bete gebunden 155 

der vint zuo allen stunden, 
er wolt erbarmherzeclich 
komen üf daz ertrich 
uns armen ze tröste, 
daz er uns erlöste. 160 

daz moht anders niht geschehen, 

als ich die meister hoere jenen, 

nuor von menschlicher art, 

wan ez also verschuldet wart, 

und der ledic waere 165 

der erbesünde swa;re. 

wä waer der mensch fanden? 

wir wären alle gebunden 

mit der ungehorsam 

froun Even und hern Adam. 170 

Jesus Crist an allez meil 

nam niht alein der sünde ein teil, 

er nam die sünde gar üf sich: 

d herre got, des lobe ich dich. 

er wolte mensche werden 175 

geborn üf der erden 

unde erweite im Bethlöem, 

nähe bi Ierusalem, 

da er inne wart geborn. 

gegen uns des vater zorn 180 

leit er abe gänzlich 

und gap umb unser schulde sich. 

diu selbe stat geheizen ist 

ein stat des brötes. 

da wart geborn umb unser n6t 185 

der daz wäre himelbrdt 

ist da von diu cristenheit 

wirt gespiset und bereit 

zuo den freuden ßwiclich 

die da sint ze himelrich. 190 

also hat der vint erkorn 

eine stat da wirt geborn 

ein würz aller bösheit, 

als uns diu geschrift seit. 

daz ist der boese Anticrist, 195 

der ofte vor genant ist. 

diu stat ist Babylon genant, 

in der werlde wit erkant. 

133. 184. vielleicht geheizen is : brötis 

da sint zwo ander stete bi 
die werden! im ouch bede fri, 200 

Chorosäim Bethsäidä. 
den fluochet got und sprichet da 
durch des wizsagen munt 
'we wo' und tuot in kunt 
waz in geschult dar nach 205 

daz in zuo bösheit ist so gäch. 
da wirt er inne gezogen 
und manic man von im betrogen, 
da gewint der Anticrist 

von aller hande zouberlist 210 

meister die in spisent, 
lerent unde wisent 
fruo unde späte 
nach des yindes rate 

swaz nach bösheit mac geschehen. 215 

ich hcsre ouch die meister jehen 
daz die vinde mit ir kraft 
sin in sinre geselleschaft 
und im staete zuo gesten 

und fürbaz nimmer von im geu. 220 

Wie der Anticrist «jön lerusalöm kumt. 
Dar nach kumt diu veige fruht 
gen Ierusalem mit ungenuht 
mit freissamer grimme, 
mit griulicher stimme. 

in den tempel sitzet er 225 

üf einen stuol und sprichet 'wer 
sint die wider mir wellent sin, 
nilit wellent wizzen wer ich bin? 
des wären gotes sun bin ich. 
swer Sret unde erkennet mich, 230 

allez daz sin herze gert 
des wirt er von mir gewert, 
swer aver des niht entuot 
dem mach ich also heize gluot 
daz kein kamin nie wart 235 

üf erde enzündet also hart.' 

er heizet wider machen 
in aller slahte Sachen 
den tempel den künc Salomöu 
unserm herren werhte schön. 240 

des ersten keret er zuo sich 
künege und ander fü'rsten rieh, 
mit den mag er bedwingen, 
die ander zuo im bringen: 
da sumet er sich lützel an, 245 

swä er mac oder kan. 
die stete er alle steeret 
da er hat gehoeret 
die Christus hat erliuhtet 

und mit genäde erviuhtet. 250 

er sendet ouch durch alliu lant 
sine boten säzehant 
und sine predigaere : 
die wernt der werlde swaere. 
sin gewalt, sin. valschiu 1er 255 

wirt von dem mer unz an daz mer 
und durch al die werlt gar, 
daz sage ich iu offenbar, 
dar nach tuot er zeichen vil, 
als ich iu nu sagen wil, 260 

diu bi uns nibt sint geschehen 
noch gehoeret noch gesehen, 
die bourne blüent swanne er wil 
und dorrent ouch zem selben zil. 
daz mer wart nie so stille, 265 

ob ez w*r sin wille, 
er machet daz ez wüete 
und ziuhet wider in güete. 
er wandelt die nätüre 

in manger slaht figüre, 270 

er füert daz weter swie er wil 
mit winde regen schüren vil. 
er tuot die töten üf steu, 
lebent uz dem grabe gen, 
257. alle 

und ander zeichen äne zal, 275 

daz diu werlt über al 
vor vorhten also gar verzeit 
daz vallent in irrekeit 
(ich spriche, ob ez mac geschehen, 
als ich die meister hoere jehen) 280 

ouch diu lieben gotes kint 
diu von im erwelet sint. 
wan swanne daz volc siht 
so manic wunder daz geschult, 
so wirt von des vindes kraft 285 

manic mensche zwivelhaft, 
ez werden t zwiveln etelich 
die nu mit gote vesteclich 
habent sich verrihtet, 

versüenet und verslihtet, 290 

daz si vollekomen sint 
und erweltiu gotes kint; 
gedenkent ob er si Crist 
der vor dem urteil künftic ist 
ze rihten nach der rehtekeit, 295 

als uns diu geschrift seit, 
doch sint diu zeichen diu er tuol 
mit sinem grözen übermuot 
von des vindes bdsheit, 

von zouber und von valscheit. 300 

si dünkent aver gar gereht 
unde guot sine kneht 
und die in grözen sünden sint, 
an cristän gelouben Mint. 
Von der durchaehtunge des Anticrisles. 

Dar nach wirt der Anticrist, 305 

als von im geschriben ist, 

von des boesen geistes rät 

als wit diu werlt bevangen häl 

durchaehte machen 

von vier hande Sachen 310 

279. Sprech 304. An cristam 

über alle die sint erweit 
und zuo der cristenheit gezelt, 
mit gäbe zeichen eise 
und mit des tödes freise. 

swer an in gelouben wil, 315 

dem git er golt und silber vil. 
den er also niht gewinnen mac, 
dem tuot er drö naht unde tac, 
daz im lieber waer der tot 
danne leben in so grözer not. 320 

den er also niht gewinnet, 
wie schiere er sich versinnet 
und reichet in mit zeichen an, 
ez si wip oder man. 

mag er siu danne gewinnen niht 325 

mit zeichen noch mit anderm iht, 
sä bringt er siu in grdze not 
und in den bitterlichen tot. 
wan sit diu werlt gestanden ist 
unz üf die selben frist 330 

wart nie so gröziu trüebesal 
als danne wirt über al. 
Von der vorhte die die liute gewin nent. 
Dd wirt niht wan fliehen, 
sich von dem wege ziehen, 
nieman köret in sin hus 335 

daz er iht trage dar üz. 
der ab dem acker üf den berc 
fliuht, der würket beides werc, 
da wirt dan niht anders an 
wan daz ein ieglich Cristän 340 

got und sine cristenheit 
verlougen oder si bereit 
ze liden isen oder nur, 
wurme, tier ungehiur, 

oder anders marter vil, 345 

ob er bi gote bliben wil. 

333. Da 

diu jaemerliche trüebesal 
in der werlt über al 
belibet vierdehalp jär, 

daz schult ir wizzen für war, 350 

doch die tage gekürzet sint 
dann umb die üz erweiten kint. 
tset des niht unser herre got 
von genäden und gebot, 

s6 wa;r diu werlt alle enwiht 355 

und wiird daz fleisch behalten niht, 
daz ist der menschen krankheit: 
niht anders mir min sin seit. 
Wanne der Anticrist oder der jungist tac 
künftic si. 
Swen wundert umb den Anticrist, 
zuo welher zit er künftic ist, 360 

oder umb den jüngsten tac, 
ob er iht schiere komen mac, 
der frag sant Pauls epistel des 
ad Thessalonicenses. 

ez si dann daz entwiche 365 

vor von dem riche 
und ouch daz man künde 
den menschen der sünde 
und den sun der vertust, 

so wirt die frage umbe sust. 370 

nu merket waz dar nach gel 
daz ir die rede verstet. 
Persiä nach dem künicrich 
wurden andriu dem gelich. 
ir iegelichez wol geriet, 375 

ere unde guot hiet. 
daz roemisch rieh zem lesten wart, 
daz nam üf an der vart 
und begund sich meren 

an guot unde an eren, 380 

an gewalt unde an kraft, 

352. wan? 365. 2 Thess. 2, 3. 373. Persav 

daz undcr siner herschaft 
rauosten sin gemeiniclich 
alliu diu kiinecrich 

die diu werlt mohte hän. 385 

im wären ouch undertan 
alle diu geslähte 
diu man gezeln mähte 
in al der werlde landen 

die Römaer erkanden. 390 

da von spricht sant Paulus, 
der heilig apostolus, 
daz in die werlt der Antikrist 
niht vor künftic ist 

6 daz alliu künicrich 395 

scheident von dem roemschen rieh 
diu im vor gehörsam 
alliu warn und undertan. 
diu zit ist aver noch niht. 
swie man leider wol siht 400 

daz daz roemische rieh 
nu stet so kränklich, 
doch schult ir wizzen, lieben leint, 
als lang die küng von Frankrich sint, 
daz daz roemische rieh 405 

niht zerget gänzlich, 
wan ez gehoeret siu an: 
da von muoz ez die wile bestän. 
der l&raer sprechent etelich 
daz ein künc von Frankenrich 410 

wirt besitzen gänzlich 
daz selbe roemische rieh, 
der wirt gewaltic uhde gröz, 
der leste under sin genöz. 

swann er nu wol beschirmet hal 415 

daz rieh nach erlichem rät, 
so kumet er mit sinem her 
gen Ierusalöm über mer 
gevarn uf den ölberc. 
389. ah- der 

er würket wunderlichiu werc. 420 

er leit von im gar schöne 

den zepter und die kröne. 

da endet sich daz cristenlich 

und daz roemische rieh. 

und sprechent daz der Anticrist 425 

kumt in der selben frist, 

als sant Paulus gesprochen hat 

und ouch vor geschriben stat. 

ein mensch der sünden goffent wirt, 

ein wip in sünden in gebirt, 430 

den verfluochten Anticrist, 

der ofte vor genant ist. 

swie daz er ein mensche si, 

im wont doch alliu bösheit bi : 

er ist der sünde ein ursprinc: 435 

er würket tiuvellichiu dinc : 

er tuot des vindes willen gar 

beidiu stille und offenbar: 

da von ist er sin liebez kint, 

als alle boese liute sint. 440 

er hat in menschen gestalt 

tiuvelischen gewalt. 

ez werdent alle schätze 

von bösheit und von tratze 

in im verborgen, 445 

der cristenheit ze sorgen. 

er wirt an allen dingen 

wider gote ringen 

und wider alliu gotes kint 

diu in der kristenheit sint. 450 

er hebet sich mit höchvart 

über allez daz in gote wart. 

über die göte gentium, 

Apollinem Jovem Mercurium 

(daz sint der beiden götte 455 

der cristän gespö'tte), 

über dise alle 

erhneht er sich mit schalle, 

und nibt alein über siu, 

ouch mere sag ich iu, 460 

über die drivaltekeit, 
als uns diu geschrift seit, 
setzet er sich frilich 
und sprichet 'wer ist mir gelich?' 
wan, als vor geschriben ist, 465 

ze Babylon der Anticrist 
wirt geborn in der stat 
als man gewizsaget hat. 
hin ze Ierusalem er vert 

in den tempel unde wert 470 

swaz von Cristd wirt geseit, 
wan ez ist im allez leit. 
sin preputz besoldet er 
und sprichet 'wizzet ir niht wer 
ich si, so sag ich iuz zehant. 475 

ich bin Cristus genant, 
der iu e stunt gelobet wart; 
nu bin ich komen üf diser vart 
iuch ze samnen, swä ir sit 
geteilet in die werlt wit, 480 

mit helfe und mit rate 
fruo unde späte 
vor allem daz iu weiget an, 
wan ich des wol gewalt hän. ' 
des frewet sich der Juden schar. 485 

si körent an in alle gar, 
si wsenent Messiam 
sicherlich enphangen hän, 
si wizzen niht daz er ist 

der tiuvel und der Anticrist. 490 

nu merket wie man daz verstfct 
daz er in den tempel get. 
der tempel da man von seit, 
daz ist diu heilig cristenheit. 
da sitzet in der Anticrist, 495 

begert mit allem boesem list 
477. S fehlt. 

zuo der marter bringen 
die guoten oder dringen 
mit siner valschen lere, 

daz siu im bieten ere, 500 

wan siner veigen höchvart 
uf ertrich nie geliche wart, 
daz houbel er an im treit 
manger slahte bosheit. 

daz ist den vint der hat erdäht 505 

alle sünde unde bräht. 
Ob der Anticrist gsehelingen kumt oder niht. 
Wizzet daz der. Anticrist 
niht gsehelingen künftig ist, 
daz er zemäl die cristenheit 
mit siner besser valscheit 510 

alle mü'ge verliegen, 
verderben unde betriegen. 
zwen prophöten wernt gesant 
der werlt vor im die got bekant 
und da zuo behalten hat 515 

daz siu den liuten geben rät, 
Enoch und Helias. 
den wirt er tragen grözen haz, 
wan si werdent lerent, 

sterkent und bekerent 520 

diu erweiten gotes kint, 
swä siu in der werlte sint, 
wie siu dem vinde gesigen an 
der mit so mangem liste kan 
an sich die werlt bringen, 525 

mit unreht bedwingen. 
dise zwene frume man 
von den ich vor geseit hän 
werdent predient offenbar 

in der werlte vierdhalp jär, 530 

und werdent diu isrelschen kint 
von in, swä siu sint, 

531; islrleissen 532. nach von in fehlt ein parlicipium. 

von sd grözer trüebesal 
die si lident über al, 

und setzent sin in stetekheit, 535 

daz in fürbaz nimmer leit 
geschehen müge üf erde, 
und ouch ervollet werde 
daz wir geschriben vinden 

von Isräeles kinden, 540 

ob allez ir geslähte 
wser als unerphähte 
als daz griez bi dem mer, 
mit allem himelischen her 

wirt ez behalten sicherlich 545 

von gotes genaden eweclich. 
swann aber nü der Anticrist, 
der ofte vor genant ist, 
erfüllet sine predie gar 

driu und ein halbez jär, 550 

zehant mit zorn er grifet an 
die zwen vor genanten man 
Enoch und Helyam, 
wan siu statte sorgsam 

sint umb diu kristenheit gewesen: 555 

da von lät er siu niht genesen, 
er toetet siu, des ist niht rät, 
als in dem buoch der tougen stät 
geschriben 'ez get üf ein tier 
von dem abgrunde schier, 560 

daz hebet gegen in den strit 
und toet siu zuo der selben zit.' 
swann er getcet die zwene man, 
als ich vor gesprochen hän, 
die dar nach geloubic sint, 565 

man frowen oder kint, 
machet er mit marter gröz 
aller marteraere genoz, 
oder abtrüllen, 

daz siu die helle ervüllen. 570 

540. isrles 546. gott 559. apocal. 11, 7. 

swer aver an in köret 

und in mit dienest frret, 

den zeicheut er mit siner hant, 

daz er wite wirt erkaut, 

und alles des sin herze gert 575 

des wirt er von im gewert, 

unz daz im in der helle grünt 

für war wirt getan kunt 

ach ach, we we, 

ach und ach und immer we\ 580 

Von des Anticristes ende. 
Kint, ir habt vernomen wol 
wie und wä geborn schol 
werden der Anticrist, 
wie und wanne er kü'nftic ist. 
dar nach merket nuor daz ein. 585 

daz ich an dem- testen mein, 
wanne und wie er ende nem 
und wie wol ez im gezem. 
swann der veige Anticrist, 
des tiuvels sun, der meister ist 590 

alter bösheit offenbar, 
hat gerichset vierthalp jar, 
als da geschriben stät, 
al die werlt betrogen hat 

und die lieben gotes kint, 595 

swä siu gewesen sint, 
hat mit manger marter gröz 
gemacht der marteraere genöz, 
getoet die forsten wunnesam, 
Enoch unde Elyam, C00 

und ander die des wirdic sint, 
man frowen unde kint, 
hat gekroenet sicherlich 
unde gesant zem himelrich, 
dar nach kumt gotes zorn 605 

über in, und wirt verlorn, 
als Paulus apostolus 
F. D. A. VI. 25 

schribet daz in J&sus 
sieht mit dem geiste, als er wo! kan, 
sines mundes lobesan. 610 

er sprichet 'seht, ich var da hin 
von danne ich her komen bin, 
zuo aller der angesiht 
die mit mir habent pfliht, 

zuo mines valer zeswer hant: (515 

da wirt mir alliu freude erkant. 
des schult ir alle frd sin: 
ir komet schier zuo mir da hin.' 
die tiuvel zuo den lüften 

füerent in mit güften 620 

als ob siu engel sullen sin, 
ich sprich daz üf die triuwe min, 
daz man wsenet sicherlich, 
er var da hin ze himelrich. 
sd kumt der engel Micliahßl, 625 

sieht in mit libe und mit sei 
in der tiefen helle grünt, 
da wirt im ewecliche kunt 
we und ach, ach unde we, 
we wo und immer we\ 630 

6 süezer herre Jesu Crist, 
wan du der sünder leeser bist, 
"behüete uns vor dem selben we 
daz da wert immer me. 
amen. 
Nach einer von herrn von Karajan mügetheilten abschrift. 

H. 



